b'\n_START_ARTICLE_\nCarl Benedicks\n_START_PARAGRAPH_\nCarl Benedicks (27. toukokuuta 1875 Tukholma, Ruotsi \xe2\x80\x93 1958 Tukholma) oli ruotsalainen fyysikko, kemisti ja ufo-skeptikko._NEWLINE_Benedicks aloitti 1893 opiskelut Uppsalan yliopisto. Filosofian kandidaatiksi h\xc3\xa4n valmistui 1896 ja lisensiaatiksi 1902. Tohtorin arvon h\xc3\xa4n sai 1904. Samana vuonna h\xc3\xa4n aloitti fysikaalisen kemian dosenttina. Kemian professoriksi h\xc3\xa4net valittiin 1908 ja Tukholman yliopiston fysiikan professoriksi 1910. Benedicksin tutkimusty\xc3\xb6 oli laaja-alaista, ja h\xc3\xa4nen tutkimuksensa k\xc3\xa4sitteliv\xc3\xa4t geologiaa, mineralogiaa, t\xc3\xa4htitiedett\xc3\xa4 ja matematiikkaa. H\xc3\xa4nen merkitt\xc3\xa4vimm\xc3\xa4t tutkimuksensa koskivat erityisesti metallografiaa._NEWLINE_Benedicks julkaisi my\xc3\xb6s 1951 tutkielman, jossa h\xc3\xa4n selitti ufojen aiheutuvan pallosalamista. Teorian mukaan helminauhasalamista syntyy pallosalamia, joissa on vesih\xc3\xb6yryn sis\xc3\xa4lt\xc3\xa4m\xc3\xa4\xc3\xa4 vety\xc3\xa4 ja happea. T\xc3\xa4st\xc3\xa4 syntyy Benedicksin mukaan pintaj\xc3\xa4nnityskupla, jolla on monia lent\xc3\xa4vien lautasien ominaisuuksia.'